
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1249 


13 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Πνευματικού Κέντρου Δήμου Ασπροπύρ- 

γου Αττικής. 1 

Έγκριση Οργανισμού Εσωτερικής Υπηρεσίας του Δη¬ 
μοτικού Ν.Π.Δ.Δ. «Παιδικοί και Βρεφονηπιακοί 
Σταθμοί Δήμου Καρπενησιού». 2 


ΑΠΟΦΑΣΕΙ Σ 

Αριθ.Τ.Τ. 6581 (1) 

Τροποποίηση του Οργανισμού Εσωτερικής Υπηρεσίας 
του Πνευματικού Κέντρου Δήμου Ασπροπύργου Αττι¬ 
κής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξειςτου άρθρου 8του Ν. 2503/97. 

3. Την 464/99 απόφαση του Δημοτικού Συμβουλίου 
Ασπροπύργου, με την οποία εκφράζει τη σύμφωνη γνώμη 
τοιυ για την 45/99 απόφαση του Δ.Σ. του Πνευματικού Κέ¬ 
ντρου Ασπροπύργου. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/2/8.8.2000 πρακτικό του. 

5. Την 2391/09/27.3.98 απόφαση του Γενικού Γραμμα¬ 
τέα της Περιφέρειας Αττικής περί μεταβίβασης αρμοδιο¬ 
τήτων στη Δ/νση Τοπικής Αυτοδιοίκησης και Διοίκησης 
Δυτικής Αττικής, αποφασίζουμε: 

Εγκρίνουμε την 45/99 απόφαση του Δ.Σ. του Πνευματι¬ 
κού Κέντρου Δήμου Ασπροπύργου που αφορά την τρο¬ 
ποποίηση του Οργανισμού Εσωτερικής Υπηρεσίας του 
ως εξής: 

Άρθρο 1 

Συγκρότηση Υπηρεσιών. 

Τις Υπηρεσίες του Πνευματικού Κέντρου Δήμου 
Ασπροπύργου συγκροτούν: 


Α. Γραφείο Διοικητικών Υπηρεσιών 
α. Υπηρεσία Διοικητικού 
Β. Γραφείο Οικονομικών Υπηρεσιών 
β. Υπηρεσία Οικονομικών. 

Άρθρο 2 

Α. Γ ραφείο Διοικητικών Υπηρεσιών 
Προΐσταται υπάλληλος κλάδου ΠΕΙ ή ΠΕ2 ή ΔΕΙ. 
α. Υπηρεσία Διοικητικού 

1. Υπηρεσία Διοικητικού Συμβουλίου - Εκτελεστικής 
Επιτροπής - Προέδρου Δ.Σ. 

2. Υπηρεσία Εκδόσεων (εντύπων, βιβλίων, συγγραμμά¬ 
των, κ.λπ.) Δημοσίων Σχέσεων και εκδηλώσεων 

3. Υπηρεσία Θεμάτων Προσωπικού-Διεκπεραίωσης εγ- 
γράφων-Πρωτοκόλλου-Αρχείου-Αποθήκης 

4. Υπηρεσία Δημοτικής Βιβλιοθήκης 

5. Υπηρεσία Δημοτικού Ωδείου 

6. Υπηρεσία Δημοτικής Φιλαρμονικής-Τμήματος Παρα¬ 
δοσιακών Χορών-Βυζαντινής Χορωδίας. 

Β. Γ ραφείο Οικονομικών Υπηρεσιών 
Προΐσταται υπάλληλος κλάδου ΠΕΙ ή ΠΕ2 ή ΔΕΙ 
β. Οικονομική Υπηρεσία 

1. Υπηρεσία Εσόδων και Εξόδων-Προϋπολογισμού-Εκ- 
καθαρίσεως δαπανών και εντολών 

2. Υπηρεσία Προμηθειών και Μισθοδοσίας 

3. Υπηρεσία διεκπεραίωσης οικονομικών θεμάτων Δη¬ 
μοτικού Ωδείου-Δημοτικής Φιλαρμονικής-Τμήματος Πα¬ 
ραδοσιακών Χορών-Χορωδίας Βυζαντινής και Δημοτικής 
Μουσικής. 

ΑΡΘΡΟ 3ο 

Η οργανική σύνθεση και κατάταξη των θέσεωντου προ¬ 
σωπικού του Πνευματικού Κέντρου ορίζεται ως εξής: 

Α) ΜΟΝΙΜΕΣ ©ΕΣΕΙΣ 

1. Μία (1) θέση Διοικητικού προσωπικού κλάδου ΠΕΙ, με 
βαθμό Δ'-Α' 

2. Μία (1) θέση Εφόρων βιβλιοθηκών κλάδου ΠΕ2, με 
βαθμό Δ'-Α' 

3. Μία (1) θέση Καθηγητού, κλάδου ΠΕΙ 0 με βαθμό Δ'-Α' 

4. Τρεις (3) θέσεις Διοικητικού προσωπικού κλάδου 
ΔΕΙ, με βαθμό Δ'-Α' 

5. Μία (1) θέση κλάδου ΥΕ1 κλητήρων-θυρωρών με βαθ¬ 
μό Ε'-Β' 

6. Δύο θέσεις (2) κλάδου ΥΕ 16 προσωπικού καθαριό¬ 
τητας με βαθμό Ε'-Β' 

Β) ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. Δύο (2) θέσεις χοροδιδασκάλων (η μία εκ των δύο με¬ 
ρικής απασχόλησης 

2. Μία (1) θέση δασκάλου κιθάρας (πλήρους απασχό¬ 
λησης) 

Γ) ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Γιατην αντιμετώπιση εποχιακών ή πρόσκαιρων ή άλλων 
περιοδικών αναγκών, βάσει των διατάξεων της παρ.12 
του άρθρου 18 του Ν. 2190/94 (ΦΕΚ 28/Α/3.3.94) όπως 
ισχύει μετά τις τροποποιήσεις και συμπληρώσεις των Ν. 
2225/94, Ν. 2247/94, Ν. 2266/94, Ν. 2349/95, Ν. 2527/97, 
Ν. 2739/99 

1. Μία (1) θέση, Διοικητικού προσωπικού, κλάδου ΠΞ 

2. Τρεις (3) θέσεις 1 Διοικητικού προσωπικού κλάδου ΔΕ 

3. Τρεις (3) θέσεις, Εργ. Καθαριότητας - Φυλάκων - θυ¬ 
ρωρών -Γεν. Καθηκόντων, κλάδου ΥΕ και 

4. Δέκα πέντε (15) θέσεις καλλιτεχνικού προσωπικού: 
α. Μία (1) θέση καθηγητή Ανωτέρων Θεωρητικών - Σύν¬ 
θεσης και Ενοργάνωσης πνευστών οργάνων. 

β. Μία (1) θέση καθηγητή πιάνου, 
γ. Δύο (2) θέσεις επιμελητών πιάνου, 
δ. Μία (1) θέση καθηγητή αρμονίου, 
ε. Μία (1) θέση καθηγητή σαξοφώνου, 
στ. Μία (1) θέση καθηγητή ακορντεόν, 
ζ. Δύο (2) θέσεις συνεργατών - μουσικών παραδοσια¬ 
κών οργάνων 

η. Μία (1) θέση, ιεροψάλτη 
θ. Μία (1) θέση, καθηγητή Ζωγραφικής 
ι. Μια (1) θέση, σκηνοθέτη θεάτρου 
Οι υποψήφιοι των επί μέρους κατηγοριών που θα καθο¬ 
ρίζονται με την ανακοίνωση - προκήρυξη του Δημάρχου 
και Προέδρου Δ.Σ., πρέπει να έχουν τα αντίστοιχα προ¬ 
σόντα που απαιτούνται, κάθε φορά για τους υπαλλήλους 
του ευρύτερου Δημοσίου τομέα, όπως προβλέπονται ή 
θα προβλέπονται από νόμους διατάγματα ή Υπουργικές 
αποφάσεις, 

ΑΡΘΡΟ 4ο 

Οι αρμοδιότητες των υπηρεσιών που αναφέρονται στον 
παρόντα οργανισμό, καθορίζονται ως εξής: 

Α. Γ ραφείο Διοικητικών Υπηρεσιών 
α. Υπηρεσία Διοικητικού. 

1. Υπηρεσία Διοικητικού Συμβουλίου - Εκτελεστικής 
Επιτροπής -Προέδρου Δ.Σ. 

- Κατάρτηση ημερήσιων διατάξεων για τις συνεδριά¬ 
σεις του Διοικ. Συμβουλίου και της Εκτελεστικής Επι¬ 
τροπής, έγκαιρη επίδοση των σχετικών προσκλήσεων 
στα μέλη και συγκέντρωση των στοιχείων που είναι απα¬ 
ραίτητα για την πληρότητα των θεμάτων. Τήρηση των 
πρακτικών συνεδριάσεων τα οποία εν συνεχεία κατα- 
χωρούνται στα επίσημα βιβλία. Σύνταξη των αποφάσε¬ 
ων που λαμβάνονται και μέριμνα για την υποβολή των 
αποφάσεων στην προϊστάμενη αρχή για έλεγχο και 
έγκριση, εν συνεχεία ενημέρωση ευρετηρίου αποφάσε¬ 
ων και εγκριτικών και τέλος τήρηση του σχετικού αρχεί¬ 
ου. 

- διεκπεραίωση κάθε εντολής του Προέδρου Δ.Σ που 
αφορά στην λειτουργία του Πνευματικού Κέντρου, στην 
αλληλογραφία του, στις συναντήσεις του με τους υπευ¬ 


θύνους των τμημάτων, τους διδάσκοντες στα τμήματα, 
τους δημότες κ.λ.π. 

Σύνταξη των Αποφάσεων Προέδρου Δ.Σ. για όλες τις 
δαπάνες που πραγματοποιεί το Νομικό Πρόσωπο, (π.χ. 
για αναθέσεις έργων, για μισθοδοτικά θέματα, προμήθει¬ 
ες κ.λπ.) και καταχώρηση τους στο επίσημο βιβλίο. 

Τήρηση σχετικού αρχείου, σε ειδικά ντοσιέ κατά αύξο- 
ντα αριθμό απόφασης. 

2. Υπηρεσία Εκδόσεων (εντύπων, βιβλίων, συγγραμμά¬ 
των, κ.λ.π.) - Δημοσίων Σχέσεων και εκδηλώσεων 

-Εξασφάλιση συμμετοχής του Δήμου μας σε εξειδικευ- 
μένα προγράμματα, με Οργανισμούς όπως ο Ο.ΚΑ.ΝΑ, η 
υποεοο, κ.λ.π. και φροντίδα για την απρόσκοπτη εφαρ¬ 
μογή των προγραμμάτων αυτών για όσο διαρκούν. 

-Εισήγηση θεμάτων σχετικά με τις αρμοδιότητές του, 
στο Συμβούλιο και παροχή πληροφοριών, για διευκόλυν¬ 
ση της λήψης αποφάσεων σχετικά με καινούργιες δρα¬ 
στηριότητες πολιτιστικού και κοινωνικού περιεχομένου. 

-Συνεργασία: 

1. Με μαζικούς φορείς της πόλης, σχολικές επιτροπές, 
σωματεία, συλλόγους, Μ.Μ.Ε., κ.λ.π. (παρέχοντας κάθε 
δυνατή διευκόλυνση κατά την συμμετοχή τους σε εκδη¬ 
λώσεις μας, σε διάφορες άλλες δραστηριότητέςτους αλ¬ 
λά και ενημερώνοντας τους για τις δραστηριότητες του 
Κέντρου). 

2. Μορφωτικά ιδρύματα 

3. Εθνικό Κέντρο Βιβλίου (με σκοπότηνδιευκόλυνση και 
προώθηση πρωτοβουλιών για την διάδοση της φιλανα- 
γνωσίας των Δημοτών μας) 

4. Δημόσιες Υπηρεσίες. 

-Τήρηση μηχανογραφημένης λίστας με ονόματα, διευ¬ 
θύνσεις και άλλα στοιχεία συμβούλων, επισήμων, επιτρο¬ 
πών, συλλόγων, σωματείων, διαφόρων υπηρεσιών και πο¬ 
λιτιστικών φορέων. 

-Επιμέλεια της οργάνωσης των διαφόρων εκδηλώσεων 
του Πνευματικού Κέντρου, κατάρτιση προγραμμάτων και 
καθορισμός συνολικής «φόρμας» διεξαγωγής των εκδη¬ 
λώσεων. 

-Φροντίδα για: 

I. Την διακόσμηση του χώρου που θα διεξαχθεί η εκδή¬ 
λωση, 

II. Την διαφήμισή της (προετοιμασία και παραγγελία 
προγραμμάτων -προσκλήσεων, μέριμνα αποστολή τους 
σε επισήμους, και λοιπούς προσκεκλημένους, ανάρτηση 
ανακοινώσεων, προγραμματισμός αναγγελιών με αυτοκί¬ 
νητο, δημοσίευση διαφημίσεων σε τοπικά έντυπα και τη¬ 
λεοπτικά μέσα), 

III. Την διεκπεραίωση αναγκαίων παραγγελιών διαφό¬ 
ρων ειδών σε συνεργασία με τον αρμόδιο υπάλληλο για 
τις προμήθειες, 

IV. Τη συνεχή επαφή με καλλιτέχνες, ομιλητές, υπευθύ¬ 
νους διοργανώσεων για ρύθμιση όλων των επιμέρους θε¬ 
μάτων. 

Την επίβλεψη του χώρου της εκδήλωσης και μέριμνα δι¬ 
ευθέτησης κάθε απρόβλεπτης εργασίας, προσφώνηση 
των επισήμων παρευρισκομένων, αναγγελία του προ¬ 
γράμματος ή αναγκαίων ανακοινώσεων. 

Σχετικά με την τριμηνιαία έκδοση ΛΑΜΠΗΔΟΝΑ, συ¬ 
γκέντρωση κειμένων, άρθρων, ανακοινώσεων και γενικά 
της προς δημοσίευση ύλης. 

Διόρθωση δοκιμίων όσες φορές απαιτείται προς απο¬ 
φυγή λαθών. 

Συνεργασία με τους αρμόδιους του τυπογραφείου στη 

σελιδοποίηση και παραλαβή από το τυπογραφείο των 
τευχών και τέλος μέριμνα διανομής του εντύπου μέσω 
των Ε.ΛΤΑή οποιουδήποτε άλλου πρόσφορου μέσου. 

Παρεμφερής είναι και η διαδικασία για την έκδοση συγ¬ 
γράμματος. 

3. Υπηρεσία θεμάτων προσωπικού - Διεκπεραίωσης εγ¬ 
γράφων - Πρωτοκόλλου -Αρχείου - Αποθήκης 

-Φροντίδα για την τακτική ενημέρωση της υπηρεσίας με 
τις διατάξεις, νόμους και Προεδρικά Δ/ τα και μέριμνα 
εφαρμογής τους στο προσωπικό του Π.Κ. 

-Κατάρτιση εισηγήσεων, εκτέλεση των αποφάσεων της 
Διοίκησης, διεκπεραίωση αλληλογραφίας περί διορι¬ 
σμών, προαγωγών, απολύσεων, αποδοχής παραιτήσεων, 
μεταθέσεων, τοποθετήσεων, πειθαρχικού δικαίου, χορη¬ 
γήσεων αναρρωτικών και κανονικών αδειών, παροχής κά¬ 
θε μισθολογικής προσαύξησης κ.λ.π. ,των τακτικών και 
εκτάκτων υπαλλήλων του Πνευματικού Κέντρου. 

-Προετοιμασία εισηγήσεων προς το Υπηρεσιακό Συμ¬ 
βούλιο για κάθε υπόθεση των υπαλλήλων, που ανήκει κα¬ 
τά το νόμο στην αρμοδιότητα του Π.Κ. και δραστηριοποί- 
ηση ανάλογα των αποφάσεων ή γνωματεύσεων που αυτό 
λαμβάνει. 

-Κατάρτιση προγραμμάτων εργασίας της υπηρεσίας 
και των υπαλλήλων κατά τις μη εργάσιμες ημέρες και 
ώρες. 

-Ανάλογα των μισθολογικών μεταβολών των υπαλλή¬ 
λων, έκδοση των σχετικών καταστάσεων μισθοδοσίας 

Έκδοση πιστοποιητικών και βεβαιώσεων, τακτικών, 
εκτάκτων υπαλλήλων που έχουν σχέση με την υπηρεσία 
τους. 

-Τήρηση μητρώου, ευρετηρίου και ατομικών φακέλων 
του τακτικού και εκτάκτου προσωπικού. 

-Φροντίδα για τη σύνταξη και τήρηση σε αρχείο των 
συμβάσεων εργασίας του εκτάκτου προσωπικού. 

-Τήρηση βιβλιοθήκης και σχετικού ευρετηρίου βιβλίων, 
συγγραμμάτων, Φ.Ε.Κ., Νόμων, κ.λ.π. 

-Ευθύνη φύλαξης και καθαριότητας του κτιρίου του Π.Κ 

-Φροντίδα παραλαβής, πρωτοκόλλησης, συσχέτισης 
και διεκπεραίωσης όλων των εισερχομένων και εξερχό- 
μενων εγγράφων του Πνευματικού Κέντρου. 

-Τήρηση των σχετικών βιβλίων που προβλέπει ο νόμος. 

-Δακτυλογράφηση, παραβολή, αναπαραγωγή (φωτο¬ 
τυπίες) και διεκπεραίωση της αλληλογραφίας του Νομι¬ 
κού Προσώπου, προς τις δημόσιες υπηρεσίες, δημότες, 
κ.λ.π. 

-Διενέργεια δημοσιεύσεων και τοιχοκολλήσεων των 
αποφάσεων του Διοικητικού Συμβουλίου και της Εκτελε¬ 
στικής Επιτροπής καθώς και των διαφόρων ανακοινώσε¬ 
ων. 

-Τήρηση του γενικού αρχείου του Νομικού Προσώπου, 
φύλαξη και συντήρηση των εγγράφωντων υπηρεσιών και 
αρχειοθέτησή τους, 

-Παρακολούθηση των υλικών που έχει προμηθευτεί το 
Π.Κ. και τήρηση των παρακάτω βιβλίων: 

α) καταχωρήσεως προμηθειών, β) εισερχομένων και 
εξερχόμενων ειδών. 

-Παραλαβή (από την επιτροπή προμηθειών) των υλικών 
που προμηθεύεται το Κέντρο και φροντίδα για την φύλα¬ 
ξη (και συντήρησή τους εάν χρειάζεται) καθώς και την 
διάθεση των ειδών αυτών στις υπηρεσίες με αποδεικτικά 
παραλαβής. 

-Εποπτεία και λειτουργία τηλεφωνικού κέντρου και φω¬ 
τοτυπικού μηχανήματος. 


4. Υπηρεσία Δημοτικής Βιβλιοθήκης 

-Φροντίδα καταχώρησηςτων νέων βιβλίων στο βιβλίο ει¬ 
σαγωγής. 

Συμπλήρωση για κάθε βιβλίο ενός ειδικού εντύπου, του 
φύλλου ανάλυσης υλικού, όπου αναγράφονται τα βασικά 
στοιχεία του βιβλίου (τίτλος, εκδότης, ημερομηνία έκδο¬ 
σης, τόπος έκδοσης, αριθμός σελίδων, διαστάσεις βιβλί¬ 
ου, θεματολογία, κ.λ.π.) 

Καταχώρηση των στοιχείων αυτών, στο ειδικό βιβλιοθη- 
κονομικό πρόγραμμα που διαθέτει η βιβλιοθήκη (ΑΒΕ- 
ΚΤ+) αλλά και στο ΕχοθΙ, προκειμένου να παρέχουμε κά¬ 
θε δυνατή πληροφορία σχετικά με τους τίτλους που δια¬ 
θέτει η Βιβλιοθήκη ή άλλων στατιστικών στοιχείων. 

Μετά την καταχώρηση (στο ειδικό πρόγραμμα), επικόλ¬ 
ληση (σε αυτό) του αριθμού ταξινόμησης και τοποθέτησή 
του (ανάλογατην κατηγορία), στην βιβλιοθήκη. 

-Υποδοχή αναγνωστών και παροχή πληροφοριών ώστε 
να διευκολυνθούν στην επιλογή του (των) βιβλίου (ων) 
που επιθυμούν. 

-Τήρηση σε ειδική καρτέλα, των στοιχεία του κάθε ανα¬ 
γνώστη ο οποίος δεν επιθυμεί να μελετήσει στο καλαί¬ 
σθητο αναγνωστήριο της βιβλιοθήκης, αλλά να δανειστεί 
το (α) βιβλίο (α) της αρεσκείαςτου. 

5. Υπηρεσία Δημοτικού Ωδείου. 

-Ενημέρωση ειδικών βιβλίων και εντύπων που προβλέ¬ 
πει ο κανονισμός λειτουργίας του Ωδείου, όπως: 

1. Μαθητολόγιο (περιέχει: ονομ/μοτου μαθητή, πατρώ¬ 
νυμο, διεύθυνση, έτος γέννησης, τηλέφωνο , ημερομηνία 
εγγραφής, έτος φοίτησης, ειδικό μάθημα, σχολή, καθη¬ 
γητή και διάφορες παρατηρήσεις), 

2. Παρουσιολόγιο, 

3. Πρωτόκολλο εισερχομένων και εξερχόμενων εγγρά¬ 
φων και τήρηση ειδικού αρχείου (αλληλογραφία με 
ΥΠ.ΠΟ, αιτήσεις προσλήψεων διδακτικού προσωπικού, 
αιτήσεις εγγραφής των μαθητών, αποστολή και επιστρο¬ 
φή θεωρημένων μαθητολογίων, γνωστοποιήσεις συγκρό¬ 
τησης εξεταστικών επιτροπών, προσκλήσεις εκδηλώσε¬ 
ων - σεμιναρίων, κ.λ.π.) 

4. Βιβλιάρια σπουδών των μαθητών 

5. Ειδικές ατομικές καρτέλες των μαθητών 

-Σύνταξη σε συνεργασία με τους καθηγητές των προ¬ 
γραμμάτων διδασκαλίας και εξετάσεων και ρύθμιση των 
προγραμμάτων διδασκαλίας σε περιπτώσεις απουσίας 
κάποιου καθηγητή, ώστε να αναπληρωθεί το χαμένο μά¬ 
θημα στο μέλλον. 

-Επίβλεψη προγραμμάτων λειτουργίας και διεκπεραίω¬ 
ση λοιπών εργασιών απαραίτητων για την εύρυθμη ροή 
των μαθημάτων του Ωδείου. 

-Προετοιμασία των εκδηλώσεων του Ωδείου, 

-Παροχή (σε μαθητές, γονείς και δημότες γενικότερα), 
κάθε πληροφορίας σχετικά με το τμήμα και εξασφάλιση 
της καλύτερης δυνατής συνεργασίας με τους αρμοδίους 
Συμβούλους για την ομαλή λειτουργία του Ωδείου. 

-Εισήγηση θεμάτων σχετικά με την λειτουργία του στο 
συμβούλιο και μέριμνα υλοποίησης των σχετικών αποφά¬ 
σεων που λαμβάνονται. 

-Μέρμνα καλής λειτουργίαςτων μουσικών οργάνωντου 
Ωδείου και φροντίδα τακτικής συντήρησης και επισκευής 
τους. 

-Ενημέρωση του ειδικού προγράμματος ΟΩΕΟΝ III 
(Πρόκειται για πρόγραμμα δοίίνναΓθ που εγκαθίσταται σε 
Η/Υ και χρησιμοποιείται ειδικά από Ωδεία Εφόσον τηρεί 
όλες τις προδιαγραφές και τους κανονισμούς που προσ- 

διορίζει το ΥΠ.ΠΟ σχετικά με την λειτουργία των Ωδείων). 

6. Υπηρεσία Τμήματος Παραδοσιακών Χορών-Δημοτι¬ 
κής Φιλαρμονικής - Χορωδίας Βυζαντινής και Δημοτικής 
Μουσικής 

-Αρχειοθέτηση όλων των αιτήσεων εγγραφής των μα¬ 
θητών των τμημάτων,σε ειδικά ντοσιέ και διεκπεραίωση 
της αλληλογραφίας τους για προσκλήσεις συμμετοχής 
τους σε διάφορες εκδηλώσεις, για συμμετοχές άλλων χο¬ 
ρευτικών και λοιπών σχημάτων σε εκδηλώσεις που διορ- 
γανώνειτο Πνευματικό Κέντρο (σε συνεργασία με τον αρ¬ 
μόδιο των λοιπών εκδηλώσεων), για δανεισμό στολών, 
κ.λ.π. 

-Ενημέρωση ειδικών ατομικών καρτελών για τα μέλη 
των τμημάτων. 

-Είσπραξη μηνιαίων εισφορών (των μελών) και παράδο¬ 
σή τους στον αρμόδιο υπάλληλο για την περαιτέρω δια¬ 
δικασία κατάθεσήςτους. 

-Κατάρτιση (σε συνεργασία με τους διδασκάλους) των 
προγραμμάτων διδασκαλίας και ενημέρωση των σπουδα¬ 
στών σε περίπτωση μη πραγματοποίησης του μαθήματος 
(με τηλεφωνική επικοινωνία μαζί τους και ανάρτηση ανα¬ 
κοινώσεων) . 

-Τήρηση (σε συνεργασία με τους διδασκάλους) παρου- 
σιολογίων των σπουδαστών. 

-Συντήρηση και επισκευή των στολών που διαθέτουν 
στο βεστιάριο τους η Φιλαρμονική και το χορευτικό (σε 
άμεση συνεργασία με τους δασκάλους). 

Β. Γραφείο Οικονομικών Υπηρεσιών 

β. Οικονομική Υπηρεσία 

1. Υπηρεσία Εσόδων και Εξόδων - Προϋπολογισμού- 
Εκκαθαρίσεως και εντολών δαπανών 

-Τήρηση των προβλεπομένων από το νόμο - Λογιστικών 
Βιβλίων και έλεγχος των καταχωρημένων εγγραφών σε 
μηνιαία βάση. Είσπραξη των μηνιαίων εισφορών των τμη¬ 
μάτων του Νομικού Προσώπου και φροντίδα κατάθεσής 
τους, με την προσκόμιση υπηρεσιακών σημειωμάτων στο 
ταμείο του Δήμου και εν συνεχεία τήρηση αρχείου διπλο¬ 
τύπων είσπραξης. Τήρηση αρχείου καταθέσεων υπέρ Π.Κ 
με τα αποδεικτικά Τ.Π.Δ. της οικείας Δ.Ο.Υ. 

-Συγκέντρωση, έλεγχος και καταχώρηση στα λογιστικά 
βιβλία των αποτελεσμάτων της εκτέλεσης του προϋπολο¬ 
γισμού εξόδων συγκέντρωση του υλικού που χρειάζεται 
για την σύνταξη του απολογισμού εσόδων-εξόδων, εισή¬ 
γηση στοιχείων σχετικά με τις αναμορφώσεις του προϋ¬ 
πολογισμού για εγγραφή νέων εσόδων ή χορήγηση συ¬ 
μπληρωματικών ή έκτακτων πιστώσεων. 

Επιμέλεια της εκκαθάρισης πληρωμής κάθε δαπάνης. 
Αφορά τον έλεγχο πληρότητας και νομιμότητας των δι- 
καιολογητικών και γενικά των παραστατικών στοιχείων 
κάθε δαπάνης, καταρχήν με τον έλεγχο «ύπαρξη» της 
ανάλογης πίστωσης στον προϋπολογισμό. 

Έκδοση (με βάσει τα τιμολόγια, τους λογαριασμούς και 
τις μισθοδοτικές καταστάσεις) των χρηματικών ενταλμά¬ 
των πληρωμής, 

Τήρηση των βιβλίων που ορίζει ο νόμος (καθολικό, ημε¬ 
ρολόγιο, μισθολόγιο, κ.λ.π.) και αρχειοθέτηση όλων των 
χρηματικών ενταλμάτων, σε ειδικά ντοσιέ. 

Έκδοση βεβαιώσεων μηνιαίων αποδοχών για κάθε νό¬ 
μιμη χρήση και ετησίων βεβαιώσεων αποδοχών του προ¬ 
σωπικού για χρήση της Οικονομικής Εφορίας 

2. Υπηρεσία Μισθοδοσίας και Προμηθειών 

Έκδοση των χρηματικών ενταλμάτων μισθοδοσίας κα¬ 
θώς και έκδοση των ετησίων βεβαιώσεων αποδοχών για 


χρήση στην Εφορία, του προσωπικού με σχέση εργασίας 
Ιδιωτικού και Δημοσίου Δικαίου. 

Εκτέλεση των εντολών της Διοίκησης και διενέργεια 
των νομίμων διαδικασιών για τις διάφορες προμήθειες 
του Νομικού Προσώπου. 

3. Υπηρεσία διεκπεραίωσης οικονομικών θεμάτων, Δη¬ 
μοτικού Ωδείου - Δημοτικής Φιλαρμονικής-Τμήματος πα¬ 
ραδοσιακών χορών-Χορωδίας Βυζαντινής και Δημοτικής 
μουσικής 

Εισπράξεις των διδάκτρων, κατάθεσή τους στο ταμείο 
του Δήμου κάθε άλλης εργασίας οικονομικής φύσεως 
που αφορά στο τμήμα, σε συνεργασία πάντα με το αντί¬ 
στοιχο τμήμα εσόδων-εξόδων, Διευθέτηση των απαραί¬ 
τητων ενεργειών για την κάλυψη του κόστους συντήρη¬ 
σης και επισκευής των μουσικών οργάνων και στολών. 

ΑΚΡΟΤΕΛΕΥΤΑΙΟ ΑΡΘΡΟ 

Από την απόφαση αυτή προκαλείται δαπάνη σε βάρος 
του προϋπολογισμού του Πνευματικού Κέντρου ύψους 
45.800.000 δρχγιατοτρέχονέτος και 60.000.000 δρχ πε¬ 
ρίπου για τα επόμενα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 26 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

-♦- 

Αριθ. 3695 (2) 

Έγκριση Οργανισμού Εσωτερικής Υπηρεσίας του Δημο¬ 
τικού Ν.Π.Δ.Δ. «Παιδικοί και Βρεφονηπιακοί Σταθμοί 
Δήμου Καρπενησιού» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

Εχοντας υπόψη: 

1 .Τις διατάξεις του Ν. 2503/97 

2. Τις διατάξειςτου Ν. 2539/97 

3. Τις διατάξεις του Π.Δ410/95 

4. Την αριθμ. 3287/13-9-99 απόφασή μας με την οποία 
συστήθηκε ΝΠΔΔ στο Δήμο Καρπενησιού Ν. Ευρυτανίας 
με την Επωνυμία "Παιδικοί και Βρεφονηπιακοί Σταθμοί 
Δήμου Καρπενησιού "στο οποίο μεταφέρθηκαν -συμπερι- 
λήφθηκαν ο Α Κρατικός Σταθμός Καρπενησιού . 

δ.Την αριθμ. 3693/24-8-00 Τροποποίηση -Συμπλήρωση 
της 3287/13-9-99 απόφαση μας με την οποία συμπερι- 
λαμβάνεται και Βρεφονηπιακός Σταθμός στον Β Παιδικό 
Σταθμό. 

6. Την αριθμ. 13-185/2000 απόφαση του Δημοτικού Συμ¬ 
βουλίου Καρπενησιού με την οποία παρασχέθηκε η θετι¬ 
κή γνώμη αυτού για την κατάρτιση και ψήφιση του Οργα¬ 
νισμού Εσωτερικής Υπηρεσίας του Δημοτικού Νομικού 
Προσώπου Δημοσίου Δικαίου "Παιδικοί και Βρεφονηπια¬ 
κοί Σταθμοί Δήμου Καρπενησιού". 

7. Την αριθμ.8/11-7-2000 απόφαση του Διοικητικού 
Συμβουλίου του Δημοτικού Νομικού Προσώπου "Παιδικοί 
και Βρεφονηπιακοί Σταθμοί Δήμου Καρπενησιού" με την 
οποία καταρτίστηκε και ψηφίστηκε ο Οργανισμός Εσωτε¬ 
ρικής Υπηρεσίας του. 

δ.Την αριθμ.5921/9-9-97 απόφαση του Γενικού Γραμ¬ 
ματέα της Περιφέρειας Στερεάς Ελλάδας περί μεταβιβά- 

σεως δικαιώματος υπογραφής στους Προϊσταμένους 
των Οργανικών Μονάδων της Περιφέρειας, αποφασίζου¬ 
με: 

Εγκρίνουμε την αριθ. 8/11-7-2000 απόφαση του Διοικη¬ 
τικού Συμβουλίου του Δημοτικού ΝΠΔΔ "Παιδικοί και 
Βρεφονηπιακοί Σταθμοί Δήμου Καρπενησιού” με την 
οποία καταρτίστηκε και ψηφίστηκε ο Οργανισμός Εσωτε¬ 
ρικής Υπηρεσίας αυτού ύστερα από την θετική γνώμη του 
Δημοτικού Συμβουλίου Καρπενησιού όπως αυτή διατυ¬ 
πώθηκε στην αριθμ. 13-185/12-7-2000 ώστε αυτός να πε- 
ριλαμβάνειτις παρακάτω Υπηρεσίες και θέσεις Προσωπι¬ 
κού. 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 1 

Το Δημοτικό Ν.Π.Δ.Δ. έχει την επωνυμία "ΠΑΙΔΙΚΟΙ 
ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΚΑΡΠΕΝΗΣΙ¬ 
ΟΥ" (ΦΕΚ 1902/Β/1999) στο οποίο ενοποιήθηκαν ο Α' 
Κρατικός Παιδικός και Βρεφονηπιακός Σταθμός Καρ¬ 
πενησιού και ο Β' Κρατικός Παιδικός Σταθμός Καρπενη¬ 
σιού, οι οποίοι μεταβιβάστηκαν από το Υπουργείο Υγεί¬ 
ας και Πρόνοιας στο Δήμο Καρπενησιού (ΦΕΚ 218/Β/ 
1995). 

Άρθρο 2 

1. Οι υπηρεσίες του Ενιαίου Δημοτικού Νομικού Προ¬ 
σώπου "ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ ΔΗ¬ 
ΜΟΥ ΚΑΡΠΕΝΗΣΙΟΥ" έχουν τη συγκρότηση Διεύθυνσης 
διοικητικών και οικονομικών υπηρεσιών με πέντε τμήμα¬ 
τα: 1ου Παιδικού Σταθμού, 2ου Παιδικού Σταθμού, 1ου 
Βρεφονηπιακού Σταθμού, 2ου Βρεφονηπιακού Σταθμού 
και Διοικητικής Στήριξης. 

Οι δημοτικοί Παιδικοί και Βρεφονηπιακοί Σταθμοί που 
θα ιδρύονται μελλοντικά από το Δήμο θα αποτελούν τμή¬ 
ματα στη διεύθυνση του Ενιαίου Δημοτικού Νομικού Προ¬ 
σώπου. 

2. Όλες οι υπηρεσίες που παρέχονται από το παιδαγω¬ 
γικό, υγειονομικό, τεχνικό, διοικητικό και βοηθητικό προ¬ 
σωπικό των Παιδικών και Βρεφονηπιακών Σταθμών υπά¬ 
γονται στη Διεύθυνση διοικητικών και οικονομικών υπη¬ 
ρεσιών. 

3. Στη Διεύθυνση λειτουργούν: 
α) Γραφείο Διευθυντή 

β) Γ ραφείο Μελετών - Εποπτείας 
Σε κάθε Τμήμα Παιδικού ή Βρεφονηπιακού Σταθμού λει¬ 
τουργούν: 

α) Γ ραφείο Προϊσταμένου 
β) Γ ραφείο Βρεφονηπιοκόμων 
γ) Μαγειρείο 

4. Στο Τμήμα Διοικητικής Στήριξης λειτουργούν: 
α) Γ ραφείο Διοίκησης - Προσωπικού 

β) Γ ραφείο Διαχείρισης 

Άρθρο 3 

ΚΑΘΗΚΟΝΤΑ ΠΡΟΣΩΠΙΚΟΥ 
Α. Αρμοδιότητες Διευθυντή 

1. Είναι αρμόδιος και επιμελείται σε συνεργασία με τους 
προϊσταμένους Τμημάτων, για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας, 
προτείνοντας ενιαίο παιδαγωγικό πρόγραμμα. 

2. Εποπτεύει, συντονίζει και κατευθύνει το παιδαγωγικό 


έργο των Τμη μάτων, σε συνεργασία με το Τμή μα Ερευνών 
και Εποπτείας. 

3. Είναι αρμόδιος για την εύρυθμη λειτουργία του Δημο¬ 
τικού Νομικού Προσώπου και την τήρηση του Κανονισμού 
Λειτουργίας. 

4. Εισηγείται στο Δ.Σ. κάθε θέμα που ασχολείται με τη 
λειτουργία, το προσωπικό, τους γονείς και την υλικοτε- 
χνική υποδομή των Τμημάτων, όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία τους 

• το παιδαγωγικό υλικό και τον πόσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τμημάτων τους. 

6. Συνεργάζεται αρμονικά με το Τμήμα Διοικητικής Στή¬ 
ριξης το οποίο οφείλει να παρέχει κάθε στοιχείο, για να 
διασφαλιστεί η εύρυθμη λειτουργία του Δημοτικού Νομι¬ 
κού Προσώπου και η επίτευξη των σκοπώντου. 

7. Τηρεί όλα τα απαραίτητα βιβλία. 

Β.ΤΜΗΜΑΤΑ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ 

Καθήκοντα Προϊστάμενου Τμήματος 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τους Βρεφονηπιο¬ 
κόμους. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντωντου. 

4. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

5. Εισηγείται στη Διεύθυνση, τις ανάγκες του Τμήματος 
σε προσωπικό και πόσης φύσεως εξοπλισμό και την επι¬ 
μόρφωση του προσωπικού. 

6. Είναι υπεύθυνος για τις συγκεντρώσεις, προσωπικού, 
γονέων. 

7. Τηρεί όλα τα απαραίτητα βιβλία. 

Καθήκοντα Βρεφονηπιοκόμων 

1. Αναλαμβάνουν διαδοχικά όλα τα τμήματα - τάξεις του 
Σταθμού και είναι υπεύθυνες των τάξεών τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό έργο καθ' όλη τη 
διάρκεια της σχολικής περιόδου σύμφωνα με τις σύγχρο¬ 
νες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουν τους γονείς για την εξέλιξη των παι¬ 
διών. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Βοηθός Παιδαγωγού 

Βοηθάει το προσωπικό της προηγούμενης παραγρά¬ 
φου σε όλα τα καθήκοντάτου και εκτελείτις οδηγίες που 
παίρνει από αυτό. Στην περίπτωση απουσίας του προσω¬ 
πικού της προηγούμενης παραγράφου, αντικαθιστά αυτό 

απευθυνόμενη στον Υπεύθυνο του Σταθμού για βοήθεια 
και υποστήριξη. 

Κοινωνικός/ή Λειτουργός 

Συμβάλλει στην πρόληψη ή αντιμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των υστέρων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με το 
Παιδίατρο του Σταθμού. 

Ψυχολόγος 

Ο/Η ψυχολόγος του Σταθμού, παρέχει συμβουλευτικές 
υπηρεσίες σε θέματα ψυχολογικής υποστήριξης παιδιών 
και γονέων συνεργαζόμενη στενά με τον παιδίατρο, 
τον/την κοινωνικό/η λειτουργό και το παιδαγωγικό προ¬ 
σωπικό. 

Επίσης βοηθά και συμβουλεύει το παιδαγωγικό προσω¬ 
πικό για την καλύτερη απόδοση στην εργασίατους με δια¬ 
λέξεις, συζητήσεις και ιδιαίτερες συναντήσεις. 

Παιδίατρος 

Ο παιδίατρος που συμβάλλεται με το Σταθμό με σύμβα¬ 
ση έργου, έχει τις ακόλουθες υποχρεώσεις: 

1. Εξετάζει κατά διαστήματα και κατ'ελάχιστο όριο μια 
φορά ανά δεκαπέντε ημέρες όλα τα παιδιά των Σταθμών 
του νομικού προσώπου, και παρακολουθεί την ανάπτυξή 
τους, σημειώνοντας τις παρατηρήσεις τους στην ατομική 
καρτέλα κάθε παιδιού. 

2. Παρακολουθεί συνεργαζόμενος με την κοινωνική λει¬ 
τουργό και την ψυχολόγο την ψυχοσωματική υγεία των 
παιδιών. 

3. Εισηγείται για την δυνατότητα επιστροφής στον 
Σταθμό παιδιού που απούσιασε από σοβαρή ασθένεια με 
βάση το ιατρικό πιστοποιητικό που προσκομίζεται από 
τους γονείς και την προσωπική του εξέταση. 

4. Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή των υπηρεσιών του. 

Καθήκοντα Μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι' αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διαφόρων σκευών. 

Καθήκοντα Βοηθού Μάγειρα 

Βοηθά τον μάγειρα στην Παρασκευή του φαγητού, 
στην διανομή του, στην συγκέντρωση και καθαριότητα 
των ειδών εστίασης καθώς και στην καθαριότητα του μα¬ 
γειρείου και της τραπεζαρίας. 

Καθήκοντα Υπαλλήλου Γενικών Καθηκόντων 

1. Μεταφέρει την αλληλογραφία από και προς το Ταχυ- 
δρομείο. 

2. Φροντίζει για τη διατήρηση σε καλή κατάσταση όλων 
των χώρων και εγκαταστάσεων του Σταθμού. 

3. Μεταφέρει τα διάφορα είδη και υλικά. 

4. Εκτελεί κάθε άλλη εξωτερική εργασία που του ανατί¬ 
θεται από τον Διευθυντή. 


Καθήκοντα Προσωπικού Καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός μαγει¬ 
ρείου. 

2. Παραλαμβάνει υλικά καθαριότητας από τον υπεύθυ¬ 
νο γι' αυτά και υπογράφει δελτίο. 

3. Είναι υπεύθυνος για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον 
Προϊστάμενο. 

Καθήκοντα Οδηγού 

Ο οδηγός επιλαμβάνεται για την ασφαλή μεταφορά των 
φιλοξενούμενων παιδιών προς και από το Σταθμό, είναι 
υπεύθυνος για την καλή συντήρηση και καθαριότητα του 
αυτοκινήτου και οφείλει να τηρεί σχολαστικά τον Κώδικα 
Οδικής Κυκλοφορίας και τους όρους ασφαλούς μεταφο¬ 
ράς παιδιών. Εκτελεί εξωτερικές εργασίες του Νομικού 
Προσώπου στο μεσοδιάστημα των μεταφορών. 

Γ. ΤΜΗΜΑ ΔΙΟΙΚΗΤΙΚΗΣ ΣΤΗΡΙΞΗΣ 

1. Είναι αρμόδιο για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία 
του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπ. του προσωπικού. 

4. Συνεργάζονται με τον Διευθυντή για την κατάρτιση 
του Προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Υπάλληλος Κλάδων Διοικητικού - Λογιστικού ή διαχειρι¬ 
στών 

α) Διοικητικού 

1. Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται στο βιβλίο Πρακτικών Συνε¬ 
δριάσεων του Δ.Σ. 

2. Είναι υπεύθυνος και οφείλει να παρακολουθεί όλες 
τις διοικητικές πράξεις του Νομικού Προσώπου. 

3. Συντάσσει και διεκπεραιώνειτην αλληλογραφία. 

4. Τηρείτο αρχείο, την κείμενη νομοθεσία, τον Κανονι¬ 
σμό Λειτουργίας, τον Ο.Ε.Υ. 

5. Εκτελεί κάθε άλλη εργασία με υπόδειξη του Διευθυ¬ 
ντή. 

6. Σε περίπτωση που δεν υπηρετεί υπάλληλος του κλά¬ 
δου Λογιστικού ή Διαχειριστών, ή υπηρετεί αλλά απου¬ 
σιάζει ή κωλύεται, ασκεί και τα καθήκοντα του κλάδου αυ¬ 
τού. 

β) Λογιστικού ή Διαχειριστών 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή ενγένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

2. Συντάσσειτις μισθοδοτικές καταστάσεις του προσω¬ 
πικού του Δημοτικού Νομικού Προσώπου και υπολογίζει 
με βάση τις ισχύουσες διατάξεις τυχόν πρόσθετες αμοι¬ 
βές (υπερωρίες κλπ.) που προκύπτουν. 

3. Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

4. Πραγματοποιεί τις πληρωμές και εισπράξεις του νο¬ 
μικού προσωπικού. Για τις πληρωμές συνυπογράφει με 

τον Πρόεδρο του Δ.Σ. ή τον Διευθυντή του νομικού προ¬ 
σώπου τις απαραίτητες επιταγές ή πληρώνει με μετρητά, 
εφόσον δεν εκδίδεται επιταγή, λαμβάνοντας σχετική από¬ 
δειξη από τον δικαιούχο. Είναι υπεύθυνος για την έγκαιρη 
απόδοση των γενομένων κρατήσεων για φόρους ή ασφα¬ 
λιστικές εισφορές. 

5. Είναι υπεύθυνος για την τήρηση γενικά των λογαρια¬ 
σμών του νομικού προσώπου, τη συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση, όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιοδήποτε χρόνο. 

6. Συνεργάζεται με τον Διευθυντή του νομικού προσώ¬ 
που για την κατάρτιση του προϋπολογισμού, του απολο¬ 
γισμού και του ισολογισμού, του Νομικού Προσώπου ει- 
σηγούμενος εγκαίρως τυχόν αναμόρφωσή του. 

7. Εκτελεί κάθε άλλη εργασία διοίκησης και διαχείρισης 
που του ανατίθεται. 

8. Είναι υπεύθυνος και υπόλογος για τα κάθε φύσεως 
υλικά του νομικού προσώπου. 

9. Σε περίπτωση που δεν υπηρετεί υπάλληλος του κλά¬ 
δου Διοικητικού, ή υπηρετεί αλλά απουσιάζει ή κωλύεται, 
ασκεί και τα καθήκοντα του κλάδου αυτού. 

Άρθρο 4 

ΚΑΤΗΓΟΡΙΕΣ - ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μονίμων υπαλλήλων διακρίνονται στις 
εξής κατηγορίες: 

1. Κατηγορία ΠΕ με βαθμό Δ - Α: 

Κλάδος ΠΕ 16 Ψυχολόγος 

2. Κατηγορία ΤΕ με βαθμό Δ - Α: 

Κλάδος ΤΕ2 Κοινωνικός Λειτουργός 

Κλάδος ΤΕ9 Βρεφονηπιοκομίας - ΤΕ16 Νηπιαγωγών 
Κλάδος ΤΕ17 Διοικητικού - Λογιστικού 

3. Κατηγορία ΔΕ με βαθμό Δ-Α: 

Κλάδος ΔΕΙ Διοικητικού 
Κλάδος ΔΕ8 Βοηθός Παιδαγωγού 
Κλάδος ΔΕ32 Μαγείρων 
Κλάδος ΔΕ29 Οδηγών 

4. Κατηγορία ΥΕ με βαθμό Ε- Β: 

Κλάδος ΥΕ1 Προσωπικό Γενικών Καθηκόντων 
Κλάδος ΥΕ14 Βοηθητικό Προσωπικό (Βοηθός Μαγεί- 
ρου) 

Κλάδος ΥΕ 16 Προσωπικό βοηθητικών εργασιών (καθα¬ 
ριότητας) 

Άρθρο 5 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

1. Κλάδος ΤΕ9 Βρεφονηπιοκομίας - ΤΕ16 Νηπιαγωγών 
Θέσεις 16 

Ο αριθμόςτων θέσεωντου παραπάνω κλάδου είναι ανά¬ 
λογος με τον αριθμό των παιδιών. 

Ο Διευθυντής δεν υπολογίζεται σ' αυτή την αναλογία. 

Η αναλογία Βρεφονηπιοκόμων - παιδιών έχει ως εξής 
α. Ένας Βρεφονηπιοκόμος ανά 5 βρέφη 
β. Ένας Βρεφονηπιοκόμος μέχρι 25 νήπια 

2. Κλάδος ΠΕ16 Ψυχολόγος θέση μία (1) 

3. Κλάδος ΤΕ2 Κοινωνική Λειτουργός θέση μία (1) 

4. Κλάδος ΤΕ 17 Διοικητικού - Λογιστικού θέση μια (1) 

5. Κλάδος ΔΕΙ Διοικητικού θέση μία (1) 

6. Κλάδος ΔΕ8 Βοηθός Παιδαγωγού θέσεις δεκαπέντε 
(15) 


7. Κλάδος ΔΕ32 Μαγείρων θέσεις δύο (2) 

8. Κλάδος ΔΕ29 Οδηγών θέσεις μία (1) 

9. Κλάδος ΥΕ1 Προσωπικό γενικών καθηκόντων θέσεις 

μία (1) 

10. Κλάδος ΥΕ14 Βοηθών Μαγείρων θέσεις τέσσερις 

(4) 

11. Κλάδος ΥΕ16 Προσωπικού καθαριότητας θέσεις έξι 

( 6 ) 

ΠΡΟΣΩΡΙΝΕΣ ΘΕΣΕΙΣ Ι.Δ. ΟΡΙΣΜΕΝΟΥ ΧΡΟΝΟΥ 

Κλάδος ΠΕ15 Παιδίατρος θέση μία (1) 

Άρθρο 6 

Στους παραπάνω κλάδους και θέσεις εντάσσονται, οι 
ήδη υπηρετούντες μόνιμοι υπάλληλοι των Κρατικών Παι¬ 
δικών Σταθμώνπου μετατάσσονται αυτοδίκαια, σύμφωνα 
με το άρθρο 9παρ. 7 του Ν. 2503/97. 

Η πράξη μετάταξης και κατάταξης των υπηρετούντων 
υπαλλήλων θα εκδοθεί μετά τη δημοσίευση της παρού¬ 
σας στην Εφημερίδα της Κυβερνήσεως. 

Άρθρο 7 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1.0 διευθυντήςτου Δημοτικού Νομικού Προσώπου ορί¬ 
ζεται από τον κλάδο ΤΕ9 - ΤΕ16 Βρεφονηπιοκομίας, με 
απόφαση του Υπηρεσιακού Συμβουλίου. Σε περίπτωση 
που δεν έχει οριστεί, εφαρμόζονται οι διατάξεις για ανα- 
πλήρωση προϊσταμένων του κώδικα κατάστασης των 
Υπαλλήλων ΟΤΑ (Ν. 1188/1981). 

2. Προϊστάμενος του κάθε τμήματος ορίζεται από τον 
κλάδο ΤΕ9 Βρεφονηπιοκομίας - ΤΕ16 Νηπιαγωγών (προ¬ 
σωρινών) με απόφαση του Υπηρεσιακού Συμβουλίου. Σε 
περίπτωση που δεν έχει ορισθεί εφαρμόζονται οι διατά¬ 
ξεις του Ν. 1188/1981 για αναπλήρωση όπως έχουντρο- 
ποποιηθεί και ισχύουν σήμερα. 

3. Προϊστάμενος του Τμήματος Διοικητικής Στήριξης 
ορίζεται από τους κλάδους ΤΕ17 ή ΔΕΙ με απόφαση του 
Υπηρεσιακού Συμβουλίου και σε περίπτωση που δεν έχει 
οριστεί εφαρμόζονται οι διατάξεις του Ν.1188/1981. 

Άρθρο 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π.Δ. 22/90 και 37 Α/87. Επίσης, ο διορι¬ 
σμός, τα καθήκοντα, ο χρόνος εργασίας, η αστική ευθύ¬ 
νη, τα δικαιώματα, οι μεταβολές υπηρεσιακής κατάστα¬ 
σης, η εξέλιξη, οι ηθικές αμοιβές, τα πειθαρχικά αδικήμα¬ 
τα κλπ., ορίζονται από τις εκάστοτε ισχύουσες 
νομοθετικές διατάξεις, και συγκεκριμένα από τον 
Ν.1188/81 περί καταστάσεως προσωπικού των ΟΤΑ σε 
συνδυασμό με τις διατάξεις του Κώδικα Κατάστασης των 
Δημοσίων Πολιτικών και Διοικητικών υπαλλήλων και την 
Εργατική Νομοθεσία. 

Άρθρο 9 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου των οποίων τα καθήκοντα και 
οι υποχρεώσεις αναφέρονται στον κανονισμό λειτουρ- 
γίας. 

Άρθρο 10 

Κάθε άλλη λεπτομέρεια που αφορά τα καθήκοντα του 
προσωπικού και τη λειτουργία των επί μέρους υπηρε¬ 
σιών, και δεν αναφέρονται αναλυτικά στον παρόντα ορ- 




17296 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γανισμό ρυθμίζονται από τον Κανονισμό Λειτουργίας και 
το Δ.Σ. των Δημοτικού Νομικού Προσώπου. 

Ακροτελεύτιο Άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δημοτικού Νο¬ 
μικού Προσώπου "Παιδικοί και Βρεφονηπιακοί Σταθμοί 
του Δήμου Καρπενησίου"το ύψος της οποίας δεν είναι δυ¬ 
νατόν να προσδιοριστεί. Για την πλήρωση κάθε κενής ορ¬ 


γανικής θέσης θα ψηφίζεται σχετική πίστωση με εγγραφή 
στον οικείο Κ.Α. του οικονομικού έτους που θα αφορά. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Καρπενήσι, 4 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




